b'\n_START_ARTICLE_\nK\'naan\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en je u Mogadi\xc5\xa1uu, glavnom gradu Somalije, 1. velja\xc4\x8de 1978. u muslimanskoj obitelji. Njegovo ime na somalskome zna\xc4\x8di "putnik". Repati je po\xc4\x8deo jo\xc5\xa1 kao dje\xc4\x8dak, i to za svoje prijatelje, a njegovi su roditelji po izbijanju Somalskog gra\xc4\x91anskog rata 1991. emigrirali u New York, da bi se ubrzo preselili u Toronto._NEWLINE_Svoju glazbenu karijeru zapo\xc4\x8dinje 2001. godine, a do danas je imao niz uspje\xc5\xa1nih suradnji i projekata. Najve\xc4\x87u popularnost ipak ste\xc4\x87e singlom "Wavin\' Flag" koji je kori\xc5\xa1ten kao slu\xc5\xbebena Coca-Colina himna povodom Svjetskog nogometnog prvenstva 2010. i kao slu\xc5\xbebena himna za pomo\xc4\x87 stradalima u potresu na Haitiju 2010. godine._NEWLINE_O\xc5\xbeenjen je, a sa suprugom Deqom, koja je farmaceutkinja, ima dva sina (ro\xc4\x91ena 2005. i 2007. godine).'